Twintig beurslenings waarvan jy moet weet vir 2021 | Maroela Media
Dít is die mening van Stefan Pieterse, hoof van die Solidariteit Helpende Hand se Studiefondssentrum (SFS).
"Ons ervaar dikwels dat studente nie weet van NSFAS of ander studiehulp wanneer hulle by ons aansoek doen vir studiehulp nie. Daarom wil ons matrikulante en studente met soveel as moontlik inligting bemagtig wanneer hulle aansoek doen vir studiehulp vir 2021," sê Pieterse tydens 'n webinaar Woensdag.
Tydens die webinaar het 'n paneel van kenners twintig beurslenings uitgelig wat mense kan help wat volgende jaar wil begin studeer, of wat graag studies wat hulle reeds gedoen het, verder wil vat.
'n Beurslening is 'n beurs wat aan iemand uitgereik word, wat die persoon dan óf moet terug werk óf terug moet betaal. In die geval waar die student besluit om sy studies te staak, word dit 'n lening wat terugbetaal moet word.
20 beurslenings waarvan jy moet weet:
Funza Lushaka is 'n regeringsentiteit wat deur die staat ingestel is om onderwysstudente op te lei. Dit werk op 'n basis dat jy die aantal jare moet terugwerk wat jy studeer het. Jy hoef dus nie die geld terug te betaal nie.
Hierdie beurs help met koste soos studies, handboeke en sakgeld.
NSFAS is 'n regeringskema wat studiehulp bied aan minderbevoorregte studente wat hul studies by enige openbare universiteit of TVET‑kollege wil voltooi. Hulle vereis dat jou ouers se gesamentlike jaarlikse inkomste minder as R350 000 moet wees, dat jy 'n Suid-Afrikaners moet wees en dat jy by van die bogenoemde universiteite of kolleges studeer. NSFAS help ook gereeld met ekstras soos geld vir handboeke.
Hulle bied beursgeleenthede aan behoeftige Afrikaanse studente wat sterk leierskap, dryfkrag en entrepreneurskapvaardighede toon. Studente moet beurse rentevry terugbetaal.
Hul eerste kriteria is finansiële behoeftigheid en daarna kyk hulle na mense met Afrikaans as huistaal. Dit is 'n vereiste dat jy eers vir NSFAS moes aansoek doen, voordat jy vir hierdie beurs in aanmerking kan kom.
Dit behels rentevrye studielenings vir behoeftige Afrikaanse studente. Hierdie beurs dek nie al die koste nie, maar help met die grootste gedeelde van studente se klasgelde.
Studente wat nagraadse studies wil voltooi, kan hier vir beurse aansoek doen. Hulle bied studiebeurse vir magister-en doktorale studies in enige veld.
Dit is 'n niewinsgewende organisasie wat jong onderwysstudente wil help. Mense kan studeer aan enige openbare onderwys kollege of universiteit in Suid-Afrika. Hulle help studente met 'n lening, en op grond van die student se prestasie word dele van die lening na 'n beurs oorgeskakel.
Rentevrye studielenings aan behoeftige studente wat wil kwalifiseer as onder meer 'n elektrisiën, dieselwerktuigkundige, passer-en-draaier en meulmaker.
Rentevrye studielenings aan behoeftige studente wat graag by Akademia wil studeer. Dit is ook 'n gewilde opsie vir mense wat reeds werk en wat hulself tersiêr wil bekwaam of verder wil studeer.
'n Niewinsgewende maatskappy wat studente van die Wes-Kaap, Oos-Kaap, Suid-Kaap, Noord-Kaap en KwaZulu-Natal help.
Hier kan voornemende studente van Gauteng, Noordwes, Limpopo of Mpumalanga tot R60 000 per jaar leen teen baie billike terugbetaalvoorwaardes.
Die supermark-groep bied 'n verskeidenheid van beurse in verskeie studierigtings vir voornemende of bestaande studente. Studente moet dan die aantal jaar wat hulle studeer het, terug werk.
Hierdie beurs fokus primêr op voornemende studente wat graag ingenieurswese wil studeer. Studente moet die aantal jaar wat hulle studeer het, terug werk.
Dit is 'n organisasie wat die Afrikaanse gemeenskap en kultuur wil bevorder. Hulle beleid studielenings aan behoeftige Afrikaanse jongmense.
Fokus primêr op rekeningkunde-studies. Hulle bied beurse van tot R80 000 per jaar vir studente wat graag geoktrooieerde rekenmeesters wil word.
Alan Gray Orbit-stigting
Fokus op BSc-, BCom-, BIng-en LLB-studierigtings. Hulle bied beurse aan studente wat 'n gemiddeld bo 70% kan handhaaf.
Bied gedeeltelike beurse vir 'n verskeidenheid van studierigtings. Die beurs kan tot 'n maksimum van 50% van die student se jaarlikse studiekoste dek.
JP Morgan is 'n internasionale bankgroep wat beurse bied vir studente met 'n gemiddelde akademiese gemiddelde van 65%. Hulle fokus op BCom- studierigtings en het akademiese vereistes waaraan kandidate moet voldoen.
Kyk net eers BAIE GOED na wie die uitreikers van hierdie beurse is. Wat help dit jy doen aansoek vir party net om dan te hoor dat jou velkleur "verkeerd" is. Hou ook maar regstellende aksie en BEE in gedagte vir die jare na die studie. Hoe betaal jy 'n beurs af as jy nie werk kry nie NET omdat jou velkleur "verkeerd"is?